joelniklaus/EU_Wikipedias huggingface dataset:
Zlatá lopta 1976

Zlatá lopta 1976 bol 21. ročník ankety francúzskeho časopisu France Football o najlepšieho futbalistu Európy v roku 1976. Druhý krát v histórii ankety zvíťazil Franz Beckenbauer. V ankete sa výrazne presadili reprezentanti Československa, ktorí v tomto roku získali titul majstrov Európy. V prvej desiatke sa umiestnili traja, český brankár Ivo Viktor na „bronzovom“ stupienku, kapitán európskych šampiónov Anton Ondruš obsadil šiestu priečku   a Marián Masný bol na delenom 9. až 11. mieste.  Ďalší člen zlatého tímu Jaroslav Pollák sa umiestnil na 15. až 18. mieste. 

V ankete hlasovali redaktori z 23 európskych krajín. Iva Viktora označili za najlepšieho futbalistu starého kontinentu novinári z Československa, Bulharska, Portugalska a Fínska. Marián Masný bol druhý na hlasovacom lístku nórskeho Radia Oslo, Jaroslav Pollák druhý v hlasovaní rumunského Sportulu a Antona Ondruša zaradil na tretie miesto rakúsky United Press.

Výsledky ankety

Poznámka: zvýraznení sú slovenskí futbalisti

Referencie

Pramene
 Týždenník TIP, ročník IX., č. 3/1977

Externé odkazy
 Ballon d'Or 1976 na rsssf.com

Futbalové ocenenia
Futbal v 1976
Majstrovstvá sveta v ľadovom hokeji hráčov do 20 rokov 2021

Majstrovstvá sveta v ľadovom hokeji hráčov do 20 rokov 2021 boli 45. juniorským svetovým šampionátom. Konali sa od 25. decembra 2020 do 5. januára 2021 v kanadskom meste Edmonton. O víťazstvo bojovalo 10 tímov a špecifické boli tým, že žiaden tím nevypadne. Titul obhajovala Kanada. Kvôli pandémii koronavírusu sa zápasy odohrali bez účasti divákov.

Dejiská

Rozhodcovia 
IIHF nominovala 14 hlavných a 12 čiarových rozhodcov (keďže sa hrá v bubline, všetci rozhodcovia sú Kanaďania.)

Rozhodcovia
Adam Bloski, Michael Campbell, Alexandre Garon, Olivier Gouin, Kyle Kowalski, Guillaume Labonté, Mike Langin, Fraser Lawrence, Kevin Maille, Mathieu Menniti, Mark Pearce, Brett Roeland, Carter Sandlak, Tyson Stewart

Čiaroví rozhodcovia
Guillaume Brunelle, Maxime Chaput, Jonathan Deschamps, Deion Foster, Adam Harris, Brett Mackey, Kelsey Mahoney, Matthew Mannella, Michael McGowan, Ben O'Quinn, Nathan Vanoosten, Tarrington Wyonzek

Základné skupiny 

(Q)kvalifikované tímy do play-off.

Skupina A

|}

Všetky časy sú uvedené v Stredoeurópskom čase. 

Zápasy

Skupina B

|}

Zápasy

Play-off 
Pavúk

Štvrťfinále

Semifinále

O 3. miesto

Finále

Najproduktívnejší hráči 

PZ = počet zápasov; G = góly; A = asistencie; B = bodyZroj: IIHF

Konečné poradie 

Legenda
 ZPočet odobratých zápasov
 VVýhry celkovo na MSJ
 PPrehry celkovo na MSJ
 VPVýhry po predĺžený celkovo na MSJ
 PPPrehry po predĺžený celkovo na MSJ
 SCelkovo skóre na MSJ

Majstrovstvá sveta juniorov v ľadovom hokeji
Majstrovstvá sveta v ľadovom hokeji 2021
Športové podujatia v Edmontone
2020 v Kanade
2021 v Kanade
Ľadový hokej v Kanade
Pavol Quittner

Pavol Quittner (* 1958) je slovenský matematik a profesor (2005) pracujúci v oblasti matematickej analýzy. 

V roku 1982 získal vysokoškolské vzdelanie v odbore matematická analýza na matematicko-fyzikálnej fakulte Karlovej univerzity v Prahe. Jeho odborné publikácie dosahujú Hirschov index 30, čím sa zaraďuje medzi špičku slovenskej vedy.

Referencie 

Slovenskí matematici
Slovenskí univerzitní profesori
Narodenia v 1958
Vyučujúci na Fakulte matematiky, fyziky a informatiky Univerzity Komenského v Bratislave
Absolventi Matematicko-fyzikálnej fakulty Karlovej univerzity
Marcos Rodríguez

Marcos Rodríguez alebo Marcos Rodriguez (* 6. január 1979, Mar del Plata, Argentína) je gitarista, zvukový inžinier a producent pôvodom z Argentíny. Zakladal skupinu Soundchaser a je bývalým gitaristom skupín Rage a Torre de Marfil. Je taktiež členom tribute skupiny Diolegacy.

Životopis 
Narodil sa v Mar del Plata. Keď mal tri mesiace, jeho rodina sa presťahovala do Venezuely. Neskôr žil v Antverpách. V súčasnosti žije na ostrove Tenerife.

Diskografia

Torre de Marfil 

 1999: Torre de marfil
 2000: El poder del lado oscuro
 2001: En vivo (koncertný album)

Soundchaser 

 2008: Follow Me (EP)
 2009: A New Awakening
 2013: Lost (singel)
 2014: Changes Part I: The Betrayed

Rage 

 2016: My Way (EP)
 2016: The Devil Strikes Again / Second to None (split)
 2016: The Devil Strikes Again
 2017: „Blackened Karma“ (singel)
 2017: Seasons of the Black
 2019: „Let Them Rest in Peace“ (singel)
 2019: „True“ (singel)
 2019: „Chasing the Twilight Zone“ (singel)
 2020: Wings of Rage
 2020: Live in Poland - February 16th 2016 Warsaw (koncertný album)

Referencie 

Argentínski gitaristi
Riley Keoughová

Danielle Riley Keoughová (* 29. máj 1989, Santa Monica, Kalifornia, USA) je americká herečka a modelka. Je dcérou speváčky Lisy Marie Presleyovej a Dannyho Keougha a vnučkou Priscilly Presleyovej a Elvisa Presleyho.

Životopis 
Narodila sa v máji 1989 v Santa Monice v Kalifornii. Je najstaršou dcérou speváčky Lisy Marie Presleyovej a hudobníka Dannyho Keougha. Mala jedného biologického brata Benjamina Storma Keougha, ktorý v roku 2020 spáchal samovraždu a dve nevlastné sestry z maminej strany. Keď mala Keoughová šesť rokov, jej rodičia sa rozviedli a vyrastala prevažne s otcom na Havaji.

Kariéra 
Od pätnástich rokov sa venovala prevažne modelingu.

Od roku 2010 sa venuje herectvu. V roku 2010, hrala po boku Dakoty Fanningovej a Kristen Stewartovej vo filme The Runaways. V roku 2012 stvárnila striptérku Noru vo filme Magic Mike. V rovnakom roku (2012) si zahrala po boku Sienny Millerovej a Lukea Wilsona vo filme Yellow.

V roku 2015 si zahrala vedľajšiu úlohu vo filme Mad Max: Fury Road, ktorý získal v roku 2016 šesť ocenení Academy Awards. O rok neskôr (2016) stvárnila lesbický pár s herečkou Jenou Malonovou, vo filme Lovesong. Ako študentka práv sa predstavila v televíznom seriály The Girlfriend Experience, z roku 2016. Film bol založený na rovnomennom filme Stevena Soderbergha. V roku 2017 získala nomináciu na Zlatý glóbus za jej herecký výkon v seriály.

V roku 2018 hrala vo filme The House That Jack Built, ktorý režíroval Lars von Trier. V roku 2019 hrala vo filme The Lodge, kde hrala po boku herečky Alicie Silverstonovej. Za svoj herecký výkon získala Keoughová pozitívne ohlasy filmových kritikov.

V roku 2020 sa pripojila k hereckému obsadeniu filmu The Devil All the Time, ktorý bol natočený podľa knižnej predlohy Donalda Ray Pollocka.

Osobný život 
Vo februári 2015 sa vydala za kaskadéra Bena Smitha-Petersena.

Iné projekty

Zdroj 

Filmové herečky USA
Televízne herečky USA
Modelky USA
Osobnosti USA írskeho pôvodu
Osobnosti USA nórskeho pôvodu
Osobnosti zo Santa Monica
Evanjelicko-luteránska cirkev Fínska

Evanjelicko-luteránska cirkev Fínska alebo Evanjelická luteránska cirkev Fínska (po fínsky: Suomen evankelis-luterilainen kirkko, po švédsky: Evangelisk-lutherska kyrkan i Finland) je luteránska cirkev ktorá má vo Fínsku spolu s Fínskou pravoslávnou cirkvou status národnej cirkvi. V roku 2019 mala 3 796 918 členov. Arcibiskupom v Turku a primasom cirkvi je v súčasnosti Tapio Luoma.

Fínska cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Fínska cirkev zachováva ornáty, biskupské insígnie, hierarchické usporiadanie, kadidlo a iné.

Je členom Svetového luteránskeho zväzu a Spoločnestva Porvoo. Do duchovnej služby ordinuje aj ženy a sobáši aj páry rovnakého pohlavia.

Pred reformáciou bolo Fínsko katolícka krajina. Vtedajší švédsky kráľ prijal reformáciu ako reakciu na svoj konflikt s pápežom. Keďže Fínsko bolo súčasťou Švédskeho impéria, reformácia prenikla aj tam. Samostatná Fínska cirkev v roku 1809 oddelením sa od Švédskej cirkvi.

Referencie

Pozri aj 
 Švédska cirkev
 Martin Luther
 Philipp Melanchthon

Zdroj 

Protestantské cirkvi
Kresťanstvo vo Fínsku
Bill Skarsgård

Bill Skarsgård, celým menom Bill Istvan Günther Skarsgård (* 9. august 1990, Vällingby, Švédsko) je švédsky herec. Stvárnil postavu Pennywisea v hororovom filme It (2017) a It 2: Chapter 2 (2019).

Životopis 
Narodil sa hercovi Stellanovi Skarsgårdovi a lekárke My Skarsgårdovej. Má sedem súrodencov.

Kariéra 
V roku 2010 hral vo filme Simple Simon, za ktorú bol v roku 2011 nominovaný na cenu Guldbagge. Od roku 2013 hral v televíznom seriáli Hemlock Grove.

Do širšieho podvedomia sa dostal vďaka úlohe Pennywisea vo filme It z roku 2017. Film bol natočený podľa knižnej predlohy Stephena Kinga. Stvárnenie Pennywisea ocenili aj filmový kritici. V roku 2019 si úlohu zopakoval vo filme It 2: Chapter 2.

Od roku 2018 pôsobil v televíznom seriáli Castle Rock. V roku 2020 sa objavil vo štvrtej epizóde televízneho seriálu Soulmates.

Osobný život 
V októbri 2018 sa mu narodila dcéra, ktorú porodila švédska herečka Alida Morbergová.

Iné projekty

Zdroj 

Švédski filmoví herci
Švédski televízni herci
Luke Evans

Luke George Evans (* 15. apríl 1979, Pontypool, Spojené kráľovstvo) je waleský herec a spevák.

Životopis 
Evans sa narodil v apríli 1979 v meste Pontypool vo Walese. Bol vychovaný ako Jehovista ale náboženstva sa zriekol keď mal šestnásť rokov.

Študoval spev a promoval v roku 2000.

Kariéra 
Od roku 2000 do roku 2008 hral Evans v niekoľkých londýnskych predstaveniach.

V roku 2010 stvárnil vo filme Súboj Titánov gréckeho Boha Apolla. V roku 2013 prijal úlohu Barda vo fantasy filme The Hobbit: The Desolation of Smaug. Svoju úlohu si zopakoval aj v roku 2014, v časti The Hobbit: The Battle of the Five Armies. V rovnakom roku, stvárnil Draculu vo filme Dracula Untold.

V roku 2016 si zahral v trileri Dievča vo vlaku, po boku Emily Bluntovej a Hayley Bennettovej. O rok neskôr (2017) stvárnil zápornú postavu vo filmovej adaptácii Kráska a zviera, kde si zahral po boku Emmy Watsonovej a Dana Stevensa. Za svoj herecký výkon získal ocenenie Teen Choice Awards.

V roku 2018 sa pripojil k natáčaniu televízneho seriálu The Alienist, kde hrá po boku Daniela Brühla a Dakoty Fanningovej. O rok neskôr (2019) hral vo vojnovom filme Midway, akčnom filme Anna a komédii Murder Myster.

Osobný život 
Evans si chráni svoje súkromie. Priznáva sa k homosexuálnej orientácii.

Iné projekty

Zdroj 

Waleskí filmoví herci
Waleskí divadelní herci
Waleskí televízni herci
Britské LGBT osobnosti
Osobnosti z Torfaen
Zemiakový šalát

Zemiakový šalát je druh jedla, ktoré sa často podáva ako príloha. Zemiakový šalát je v rôznych variácach pripravovaný a konzumovaný v mnohých krajinách sveta, napríklad v Nemecku, Spojených štátoch amerických, Poľsku, Rusku, Spojenom kráľovstve a tiež v Česku a na Slovensku.

Varianty 
 Šalát s octovým dresingom
 Šalát so slaninou, sardelami alebo horčicou.
 Šalát s čerstvým bylinkovým alebo kôprovým dresingom a/alebo uhorky, kapary a iné korenie.
 Šalát s majonézou, jogurtom alebo kyslou smotanou
 Šalát so surovou cibuľou, varenou cibuľou alebo nakladanými cibuľkami.
 Šalát s natvrdo uvarenými vajciami (kombinácia zemiakového a vajíčkového šalátu)
 Šalát so šunkou, nakladanými uhorkami, kukuricou, natvrdo uvarenými vajciami a paradajkou (vo Francúzsku známy ako salade piémontaise)
 Šalát za tepla – viedeňský zemiakový šalát.
 Staročeský šalát – receptúra Marie Janků-Sandtnerové 
 Moravský šalát – variácia viedenského šalátu

Zemiakový šalát môže byť podávaný studený alebo aj za tepla. Zemiakové šaláty pripravované v južných častiach Nemecka alebo v Rakúsku sú často teplé alebo dokonca horúce, pričom niektoré sú podávané pri izbovej teplote. V USA a severnom Nemecku sa bežne podáva chladený, podobne ako v Česku a na Slovensku. Je tiež populárny u kuchárov pri príprave jedla pre veľké množstvo ľudí, pretože sa jednoducho pripravuje vo veľkom množstve, vyžaduje len lacné prísady a môže byť pripravený v predstihu a uchovaný v chlade, dokiaľ nie je potrebný.

Typický český a slovenský zemiakový šalát 
Skladá sa prevažne z uvarených zemiakov, ku ktorým sa pridávajú najčastejšie kyslé uhorky, vajíčka uvarené natvrdo, mrkva, petržlen, zeler, cibuľa, majonéza. Majonézu je možné zhotoviť doma, množstvo ľudí však používa kupovanú. V niektorých rodinách sa pridáva aj zelený hrášok, jogurt či jemná saláma a ďalšie ingrediencie. Jednotlivé komponenty sa nakrájajú na drobno alebo cez špeciálne sitko premačkajú na kocky, ktoré sa potom spoločne premiešajú. Je vhodné šalát tiež osoliť, okoreniť alebo pridať aj iné korenie.

Šalát sa podáva za studena, zvyčajne s kaprom, rezňom, či vínnou klobásou.

Tradícia zemiakového šalátu v Česku a na Slovensku 
Zemiakový šalát s majonézou je v Česku a na Slovensku tradičným štedrovečerným jedlom, táto tradícia však nie je stará. Recepty na štedrovečernú večeru s vyprážaným kaprom a zemiakovým šalátom s majonézou sa v českej tlači objavovali od 30. rokov 20. storočia. V 40. rokoch 20. storočia už bol zemiakový šalát považovaný za bežnú súčasť modernej štedrovečernej večere.

Pozri aj 
 vlašský šalát

Referencie

Zdroj 
 

Česká kuchyňa
Slovenská kuchyňa
Nemecká kuchyňa
Kuchyňa USA
Poľská kuchyňa
Ruská kuchyňa
Vianočné jedlá
Miroslava Praženicová

Miroslava Praženicová (rod. Mištinová, * 2. jún 1997, Handlová) je slovenská basketbalistka, hrajúca na pozície krídelníčky. Od roku 2016 Praženicová pôsobí v slovenskej extralige v tíme MBK Ružomberok, v súčasnosti ako jeho kapitánka. Hrá tiež za slovenskú basketbalovú ženskú reprezentáciu.

Životopis 
Miroslava Mištinová sa narodila 2. júna 1997 v Handlovej. Už od kategórie starších žiačok začala hrať basketbal v klube BK ŠKP 08 Banská Bystrica. V Banskej Bystrici tiež chodila na strednú školu na Športovom gymnáziu.

Basketbalová kariéra 
V sezóne 2014/15 v juniorskej kategórii s tímom ŠKP 08 vyhrala titul majsteriek Slovenska, zároveň nastupovala tiež so seniorským tímom bystrických Púm, kde dosiahla priemer 23 minút a 8,2 bodu na zápas. V sezóne 2015/16 sa vypracovala na líderku bystrického klubu. V štatistike bodov bola treťou najlepšou hráčkou ligy so 492 bodmi. Dosahovala priemer 31 minút na zápas a 12,3 bodu na zápas (ôsma najlepšia v lige). 

Po úspešnej sezóne Mištinová v lete roku 2016 prestúpila do klubu MBK Ružomberok. S klubom uzavrela zmluvu na päť rokov. V sezóne 2016/17 dosahovala priemerne 24 minút a 7,7 bodu na zápas. V sezóne 2017/18 opäť v priemere 24 minút a 8,0 bodu na zápas.

V sezóne 2018/19 dosiahla s Ružomberkom svoj prvý majstrovský titul a spolu s víťazstvom v Slovenskom pohári tiež double, keď Ružomberok v oboch finále porazil Piešťanské Čajky. V sezóne 2019/20, ktorá bola skončená predčasne ešte pred ukončením základnej časti pre pandémiu koronavírusu, Mištinová double s Ružomberkom obhájila.

Reprezentácia 
Mištinová bola súčasťou viacerých slovenských juniorských basketbalových reprezentácií. Debut za seniorské národné družstvo absolvovala v zápase proti Islandu 19. novembra 2016.

Osobný život 
18. júla 2020 sa vydala za trénera Jaroslava Praženicu.

Ocenenia 
 Najlepšia športovkyňa mesta Ružomberok za rok 2019

Referencie 

Osobnosti z Handlovej
Slovenské basketbalistky
Barbora Bálintová

Barbora Bálintová (* 15. december 1994, Košice) je slovenská profesionálna basketbalistka, hrajúca na pozícii rozohrávačky. V súčasnosti hrá za tím Arka Gdynia v poľskej extralige BLK a za slovenskú ženskú basketbalovú reprezentáciu ako jej kapitánka. Je dvojnásobnou držiteľkou ocenenia Basketbalistka roka. S klubom Good Angels Košice je šesťnásobnou víťazkou slovenskej extraligy a päťnásobná víťazka Slovenského poháru.

Životopis 
Barbora Bálintová sa narodila v Košiciach a tam aj začala s basketbalom už vo veku piatich rokov.

Športová kariéra

Košice (20102018) 
Bálintová začala v seniorskej ženskej extralige pôsobiť v tíme DANNAX Šport Košice pod trénerom Marošom Kováčikom. V sezóne 2011/2012 postúpila s DANNAX-om nečakane až do semifinále extraligy, kde podľa očakávania tím prehral s Good Angels Košice. Po sezóne DANNAX ohlásil, že nenastúpi do ďalšieho ročníka súťaže a Bálintová prestúpila do konkurenčného Good Angels Košice. V tíme pôsobila šesť sezón a získala s ním šesť majstrovských titulov. Za Good Angels nastupovala aj v Eurolige.

Arka Gdynia (od 2018) 
V máji 2018 po rozpade tímu Good Angels Bálintová začala svoj prvý zahraničný angažmán v poľskej extralige, keď prestúpila do klubu Arka Gdynia. S klubom uzavrela najprv zmluvu na jeden rok, následne ju predĺžila. Na jeseň 2018 bola Bálintová druhou najlepšou hráčkou Euroligy v štatistike asistencií na zápas.

Slovenská reprezentácia 
Bálintová bola súčasťou viacerých juniorských reprezentačných kategórií. V roku 2013 bola kapitánkou slovenského tímu aj pri účasti na juniorských majstrovstvách Európy. Reprezentačný debut v seniorskom tíme zažila 31. mája 2014 na Veľkej cene Slovenska v zápase proti Nemecku. V roku 2017 bola súčasťou slovenského tímu na Majstrovstvách Európy v basketbale žien. Na turnaji dosahovala priemer 12,4 bodu, 3,3 doskoku a 4,3 asistencie (4. najlepšia hráčka majstrovstiev) na zápas. Od roku 2020 je kapitánkou ženskej reprezentácie.

Ocenenia 
 2x Basketbalistka roka – 2018, 2019
 6x majsterka Slovenska – 2013 až 2018
 5x víťazka Slovenského pohára – 2013 až 2016, 2018
 1x Športovkyňa mesta Gdyňa – 2019
 Forbes 30 pod 30 Slovensko 2020

Referencie 

Osobnosti z Košíc
Slovenské basketbalistky
Olivia Colmanová

Sarah Caroline Sinclair CBE, rodená Sarah Caroline Colman, profesionálne známa ako Olivia Colman (* 30. január 1974, Norwich, Anglicko, Spojené kráľovstvo) je anglická filmová a televízna herečka, ktorá v roku 2018 získala ocenenie Academy Awards za stvárnenie Anny, kráľovnej Veľkej Británie.

Detstvo a mladosť 
Narodila sa ako dcéra zdravotnej sestry a geodeta. Navštevovala súkromnú dievčenskú školu v Norwichi. Neskôr študovala drámu na divadelnej škole v Bristole, ktorú ukončila v roku 1999.

Kariéra 
V roku 2000 Colman debutovala v komediálnom televíznom seriály Bruiser. Od tej doby sa objavila vo viacerých úlohách v rôznych televíznych seriáloch. V roku 2003 sa začala zaujímať o dabing a prepožičala svoj hlas do animovaného filmu Terkel in Trouble. 

V roku 2011 sa objavila v hlavnej úlohe vo filme Tyrannosaur. Za jej herecký výkon získala široké uznanie a niekoľko filmových ocenení, napríklad BAFTA či ocenenie festivalu Sundance, spolu s jej hereckým kolegom z filmu Petrom Mullanom. 

V roku 2013 stvárnila policajtku v televíznom seriáli Broadchurch. Za svoj herecký výkon získala nomináciu na Emmy Award. 

V roku 2017 jej ponúkol Kenneth Branagh rolu slúžky Hildegarde Schmidt princeznej Dragomiroff v remaku diela od Agathy Christie Murder on the Orient Express. O rok neskôr stvárnila kráľovnú Veľkej Británie vo filme The Favorite. V rámci prípravy na túto rolu pribrala 16 kíl. Jej herecký výkon bol pozitívne prijatý filmovými kritikmi a získala tiež niekoľko ocenení, ako napríklad Academy Awards, Zlatý glóbus či Coppa Volpi. 

Od októbra 2017 bola obsadená do úlohy Alžbety II. v tretej a štvrtej sérii televízneho seriálu The Crown. 

V roku 2020 stvárnila jednu z postáv vo filme Otec po boku Anthonyho Hopkinsa a Imogen Poots.

Súkromný život 
Od roku 2001 je vydatá za Eda Sinclaira, s ktorým má tri deti a žijú spolu v Južnom Londýne. 

Od roku 2013 bola v porote Norwichského filmového festivalu. O rok neskôr (2014) bola jednou z 200 ľudí, ktorí podpísali referendum proti nezávislosti Škótska.

Zdroj 

Anglické divadelné herečky
Anglické filmové herečky
Anglické televízne herečky
Anglické dabingové herečky
Držitelia ceny AACTA
Držitelia ceny BAFTA
Rozprávači audiokníh
Robin Wrightová

Robin Gayle Wright (* 8. apríl 1966, Dallas, Texas, Spojené štáty) je americká herečka a režisérka.

Životopis 
Narodila sa ako dcéra kozmetičky a predavača pre farmaceutické firmy. Vyrastala v San Diegu v Kalifornii.

Kariéra 
Wrightová odštartovala svoju kariéru ako štrnásťročná ako modelka. Ako osemnásťročná si zahrala v telenovele Santa Barbara. Jednou z jej najviac známych rolí je Jenny Curanová z filmu Forrest Gump z roku 1994. V roku 1996 si zahrala vo filme Moll Flanders. Za svoj herecký výkon vo filme si vyslúžila nomináciu na cenu Satellite. 

Od roku 2013 účinkuje v politickej dráme House of Cards, kde hrá hlavnú úlohu. V roku 2017 si zahrala vo filme Wonder Woman, po boku Chrisa Pinea a Gal Gadot. V apríli 2019 režírovala film Land, kde stvárnila tiež hlavnú úlohu.

Osobný život 
V roku 1984 sa Wrightová vydala za Dana Witherspoona, ktorého spoznala počas natáčania telenovely Santa Barbara. V roku 1988 sa rozviedli. O necelý rok priznala románik s hercom Seanom Pennom, ktorý bol práve krátko rozvedený s Madonnou. V apríli 1991 sa im narodila dcéra Dylan Frances a v auguste 1993 syn Hopper Jack. V roku 1996 sa zosobášila so Seanom Pennom. Ich manželstvo trvalo do roku 2009 kedy Wrightová požiadala o rozvod. Oficiálne sú rozvedený od 22. júla 2010. Bola zasnúbená v roku 2012 s hercom Benom Fosterom ale zásnuby neskôr zrušili. Od roku 2018 je vydatá za francúza Clémenta Giraudeta, ktorý je od nej mladší o 22 rokov.

Zdroj 

Filmové herečky USA
Televízne herečky USA
Režiséri USA
Modelky USA
Osobnosti z Dallasu
Osobnosti zo San Diega (Kalifornia)
Evanjelický kostol (Matejovce)

Evanjelický kostol v Poprade, mestskej časti Matejovce je kostol Evanjelickej cirkvi augburského vyznania. Spadá pod Evanjelický cirkevný zbor Poprad-Matejovce.

História a interiér 
Základný kameň kostola bol položený 29. mája 1786 a kostol bol vysvätený 4. októbra 1787. V interiéri kostola sa nachádza neskorobarokový oltár z rokov 1780 – 1790 s obrazom Krista a samaritánky z roku 1887 a polychrómovaná drevená kazateľnica z druhej polovice 18. storočia. Dvojmanuálový organ z roku 1823 sa dodnes používa na služby Božie aj na organové koncerty. Pri príležitosti 200 ročnej existencie kostola sa v roku 1987 uskutočnila rekonštrukcia kostola.

Zdroj 
Sakrálne pamiatky - poprad.sk

Kostoly v Poprade
Evanjelické kostoly na Slovensku
Alanya

Alanya je mesto v Turecku, ktoré sa nachádza pri pobreží Stredozemného mora. Nachádza sa 138 kilometrov východne od mesta Antalya. V roku 2012 malo mesto 104 573 obyvateľov.

Pamiatky 
Na polostrove stojí hrad Alanya, citadela seldžuckej éry z roku 1226. Súčasný hrad bol postavený nad existujúcim opevnením a slúžil dvojakému účelu ako palác miestnej samosprávy a ako obranná stavba v prípade útoku.

Geografia

Podnebie
Alanya má typické horúce letné stredomorské podnebie. Subtropické pásmo vysokého tlaku, ktoré sa nachádza v oblasti Stredozemného mora, zaisťuje, že najviac dažďov bude prichádzať počas zimy, takže leto bude dlhé, horúce a suché.

Demografia 
Z iba 87 080 v roku 1985 sa v okrese prudko zvýšil počet obyvateľov na 384 949 v roku 2007. V roku 2007 malo samotné mesto 134 396 obyvateľov, z toho 9 789 bolo emigrantov z Európy, asi polovica z nich z Nemecka a Dánska. Celkovo vlastní nehnuteľnosť v Alanyi 17 850 cudzincov. Počas leta počet obyvateľov stúpa kvôli veľkému počtu turistov.

Partnerské mestá 
  Fu-šun, Čína
  Gladbeck, Nemecko
  Keszthely, Maďarsko
  Nea Ionia, Grécko
  Moskva, Rusko
  Rovaniemi, Fínsko
  Schwechat, Rakúsko
  Špindlerův Mlýn, Česko
  Talsi, Lotyšsko
  Trakai, Litva
  Wodzisław Śląski, Poľsko

Iné projekty 

Mestá v Turecku
Prístavné mestá Stredozemného mora
Prístavné mestá v Turecku
Silvia Valkovič

Mgr. Silvia Valkovič, rod. Budayová (* 28. apríl 1989, Nitra) je slovenská poetka.

Životopis 
O literatúru sa začala zaujímať počas štúdia na strednej škole (2005 – 2009), kde so svojimi krátkymi prácami prispievala do školského časopisu. Je absolventkou magisterského štúdia žurnalistiky na Univerzite Konštantína Filozofa v Nitre (2012 – 2017). V regionálnych a celoštátnych literárnych súťažiach získala celkom 11 ocenení. Pracuje ako jazyková korektorka, prekladateľka a lektorka anglického jazyka. Žije a tvorí v Nitre.

Diela 
 2019 / Ružová noc/ debutová básnická zbierka / Vydavateľstvo Matice slovenskej
 2021 / Kvety orgovánu / básnická zbierka

Ocenenia 
 2012 / Literárna Senica Ladislava Novomeského / 2. miesto za prózu
 2013 / Literárny boom / próza uverejnená v zborníku víťazných prác
 2015 / Studňa sa tajne s dažďom zhovára / 3. miesto za prózu
 2016 / Novomeského Nitra / 2. miesto za poéziu
 2016 / Literárne Topoľčany / 3. miesto za poéziu
 2017 / Literárny Zvolen / Cena primátorky mesta za poéziu
 2018 / Cena Jána Červeňa / Hlavná cena za poéziu
 2019 / Studňa sa tajne s dažďom zhovára / Cena Matice slovenskej za prózu
 2020 / Literárna Villa Zerna 2021 / 2. miesto za poéziu
 2020 / Cena Ivana Kraska / prémia za debutovú básnickú zbierku
 2022 / Literárna Villa Zerna 2022 / 1. miesto za poéziu

Referencie

Externé odkazy 
 Blog

Slovenskí básnici
Absolventi Univerzity Konštantína Filozofa v Nitre
Osobnosti z Nitry
Haley Joel Osment

Hayley Joel Osment (* 10. apríl 1988, Los Angeles, Kalifornia, USA) je americký herec, ktorý v roku 1999 stvárnil postavu Colea Seara vo filme Šiesty zmysel.

Životopis 
Osment sa narodil v Los Angeles v Kalifornii. Je synom učiteľky Theresy a divadelného a filmového herca Michaela Eugena Osmenta. Má jednu sestru, Emily Osment. Bol vychovávaný v katolíckej viere.

Kariéra 
Jeho prvou úlohou v celovečernom filme bol syn Forresta Gumpa (Tom Hanks), ktorý sa tiež volal Forrest Gump, v rovnomennom filme z roku 1994. Počas zvyšku 90. rokov Osment hrával pravidelné alebo opakujúce sa úlohy v rôznych televíznych seriáloch ako napríklad v televíznom seriály Murphy Brown.

V roku 1999 si zahral po boku Bruca Willisa, vo filme Šiesty zmysel. Za svoj herecký výkon získal cenu Saturn za najlepší herecký výkon mladého herca. Bol tiež nominovaný na Academy Awards za najlepší herecký výkon vo vedľajšej úlohe a stal sa tak druhým najmladším umelcom, ktorý bol nominovaný.

V novembri 2008 debutoval na Broadwayi v divadle Belasco, v úlohe mladého Bobbyho, závislého na heroíne.

V roku 2010 hral v komediálnom filme Sex Ed, kde si zahral absolventa vysokej školy, ktorý sa chce učiť geometriu, ale skončí ako učiteľ sexuálnej výchovy, zatiaľ čo on sám je neskúsený.

V roku 2019 hral vo vedľajšej  úlohe vo filme Extremely Wicked, Shockingly Evil and Vile, v ktorom hral po boku Lily Collinsovej a Zaca Efrona.

Osobný život 
Osment je vášnivým golfistom, ktorý začal hrať už ako sedemročný.

V roku 2006 mal autonehodu, pri ktorej si zlomil rebro a lopatku. Šoféroval pod vplyvom alkoholu a bol odsúdený na trojročný podmienečný trest, 60 hodín v rámci rehabilitačného a vzdelávacieho programu v oblasti alkoholu.

Vo voľnom čase hrá na gitaru a klavír. V súčasnosti (2020) žije v New Yorku a v roku 2011 absolvoval Tisch School of Arts na Newyorskej univerzite.

Iné projekty

Zdroj 

Filmoví herci USA
Televízni herci USA
Dabingoví herci USA
Detskí herci
Osobnosti z Los Angeles
Košická citadela

Košická citadela bola baroková citadela, ktorá sa nachádzala na území Košíc od roku 1671 po rok 1713. Citadela bola jednou z postupne vybudovaných častí Košického mestského opevnenia. Postavená bola južne od hradieb mesta a jej časť bola odhalená pri archeologickom výskume, ktorý predbiehal pri výstavbe nákupného centra Aupark na Námestí osloboditeľov. Pozostatky citadely je možné nájsť pred hlavným vstupom do Auparku, ako aj v jeho podzemnom parkovisku.

Vznik a zánik 
V súvislosti s opakujúcimi protihabsburskými stavovskými povstaniami bolo rozhodnuté vybudovať predsunutú vojenskú pevnosť na južnom predbráni – päťramennú Košickú citadelu. Mala ochrániť mesto v prípade jeho prepadnutia nepriateľom a zároveň mimo neho sústrediť vojenskú posádku a delostrelectvo. Jej výstavba sa začala v lete 1671 po demolácii domov na južnom predmestí podľa plánu Jakuba von Holsta. Už v roku 1676, hoci bola nedostavaná, bola obranyschopná. Citadela bola samostatná pevnosť hviezdicového pôdorysu. Spolu s vonkajšími obrannými zariadeniami zaberala plochu približne 25 hektárov. Za Tököliho povstania (1682 – 1685) zbúrali jej kurtinu (stenu) obrátenú k mestu, čím sa stala nefunkčnou. Vodná priekopa, ktorá mala obklopovať citadelu, zostala nedokončená. V roku 1713 bola na príkaz cisára Karola III. citadela zbúraná.

Nález pozostatkov 
Archeologický výskum sa oficiálne začal 8. februára 2008. Na mieste výstavby košického Auparku na Námestí osloboditeľov v roku 2010 archeologóvia odhalili nález samotného bastiónu citadely. Vzhľadom na výnimočný charakter stavby sa Pamiatkový úrad SR rozhodol zachovať jej podstatu a umiestnenie. Výskum, ktorý na mieste prebiehal, zachytil líca a časť boku bastiónu, ktorý bol kedysi nazvaný Leopold zrejme podľa cisára Leopolda. Jej zvyšné štyri bastióny mali názvy Claudia, Montecuccoli, Cintorínsky a Mlynský bastión. Severozápadné líce bastiónu má dĺžku zhruba 90 metrov. Výskumníci sa zhodli, že tento nález je jedinečný v celoštátnom kontexte.

Vo februári 2021 sa obchodné centrum a Východoslovenským múzeom dohodlo o priemiestení niektorých pozostatkov do areálu múzea.

Opis citadely 
Základný pôdorys citadely bol päťuholníkový a jeho každá strana mala 203 m. Z päťuholníka vyrastal z každého jedného rohu bastión s lícom 90,5 m a bokom vysadeným od vonkajšieho obvodu hradby 24,5 m. Hrúbka hlineno-murovaného valu obvodovej hradby bola 24,5 metra.

Galéria

Referencie

Pozri aj 
Dejiny Košíc
Košické mestské opevnenie
Aupark Košice

Iné projekty

Externé odkazy 
Informácie na stránke Auparku Košice
Galéria obrázkov na stránke slovenskehrady.sk

Dejiny Košíc
Pevnosti na Slovensku
Architektúra z 1671
Patricia Heatonová

Patricia Helen Heatonová (* 4. marec 1958, Cleveland, Ohio, USA) je americká herečka a komička. Známa je vďaka postave Debry Barone z televízneho seriálu Everybody Loves Raymond (1996 - 2005) a Frankie Heck z televízneho seriálu Taká obyčajná rodinka (2009 - 2018). V roku 2012 získala svoju hviezdu na Hollywoodskom chodníku slávy.

Životopis 
Narodila sa ako štvrtá z piatich detí Patricii a Chuckovi Heatonovým. Jej matka zomrela, keď mala Heatonová 12 rokov na aneuryzmu. Bola vychovaná v katolíckej viere.

Kariéra 
V roku 1987 prvý raz účinkovala na Broadwayi. V roku 1992 stvárnila jednu z vedľajších úloh vo filme Memoirs of an Invisible Man, kde hrala po boku Daryl Hannahovej a Chevyho Chasea.

Najväčší úspech získala účinkovaním v televíznom seriály Everybody Loves Raymond, ktorý sa začal natáčať v roku 1996. Sedem krát bola nominovaná na cenu Emmy Award, ktorú získala v rokoch 2000 a 2001. Spoločne s jej hereckými kolegami z televízneho seriálu získala aj ocenenie SAG.

V januári 2007 účinkovala na Broadwayi po boku Tonyho Shalhouba v hre Second Stage. Za svoj herecký výkon v divadelnej hre bola nominovaná na cenu Lucille Lortel.

Od septembra 2009 do mája 2018 účinkovala v televíznom seriály Taká obyčajná rodinka.

Osobný život 
Od roku 1990 je vydatá za anglického herca Davida Hunta, s ktorým má štyroch synov. Heatonová podporuje práva homosexuálov a je feministkou a republikánkou.

Iné projekty

Zdroj 

Filmové herečky USA
Televízne herečky USA
Divadelné herečky USA
Držitelia ceny Emmy
LGBT aktivisti
Feministky USA
Absolventi Ohio State University
Osobnosti z Clevelandu (Ohio)
Majstrovstvá sveta v ľadovom hokeji hráčov do 18 rokov 2018

Majstrovstvá sveta v ľadovom hokeji hráčov do 18 rokov 2018 boli 20. MS v ľadovom hokeji hráčov do 18 rokov. Konali sa od 19. do 29. apríla 2018 v ruských mestách Čeľabinsk a Magnitogorsk.

Dejiská

Základné skupiny 

|}

|}

Play-off

Baráž o udržanie

Konečné poradie

Nižšie divízie

I. A divízia
Turnaj I. A divízie sa hral v Rige v Lotyšsku od 2. do 8. apríla 2018.

|}

I. B divízia
Turnaj I. B divízie sa hral v Kyjeve na Ukrajine od 14. do 20. apríla 2018.

|}

II. A divízia
Turnaj II. A divízie sa hral v Tallinne v Estónsku od 1. do 7. apríla 2018.

|}

II. B divízia
Turnaj II. B divízie sa hral v Záhrebe v Chorvátsku od 24. do 30. marca 2018.

|}

III. A divízia
Turnaj III. A divízie sa hral v Erzurume v Turecku od 26. marca do 1. apríla 2018.

|}

III. B divízia
Turnaj III. B divízie sa hral v Queenstowne na Novom Zélande od 26. do 28. apríla 2018.

|}

Referencie

Majstrovstvá sveta v ľadovom hokeji hráčov do 18 rokov
Majstrovstvá sveta v ľadovom hokeji 2018
Ľadový hokej v 2018
Šport v Čeľabinsku
Šport v Magnitogorsku
Majstrovstvá sveta v ľadovom hokeji hráčov do 18 rokov 2019

Majstrovstvá sveta v ľadovom hokeji hráčov do 18 rokov 2019 boli 21. MS v ľadovom hokeji hráčov do 18 rokov. Konali sa od 18. do 28. apríla 2019 vo švédskych mestách Örnsköldsvik a Umeå.

Základné skupiny

Skupina A

|}

Skupina B

|}

Play-off

Baráž o udržanie

Konečné poradie

Nižšie divízie

I. A divízia
Turnaj I. A divízie sa hral v Grenobli vo Francúzsku od 14. do 20. apríla 2019.

|}

I. B divízia
Turnaj I. B divízie sa hral v Székesfehérvári v Maďarsku od 14. do 20. apríla 2019.

|}

II. A divízia
Turnaj II. A divízie sa hral v Elektrėnai v Litve od 7. do 13. apríla 2019.

|}

II. B divízia
Turnaj II. B divízie sa hral v Belehrade v Srbsku od 25. do 31. marca 2019.

|}

III. A divízia
Turnaj III. A divízie sa hral v Sofii v Bulharsku od 25. do 31. marca 2019.

|}

III. B divízia
Turnaj III. B divízie sa hral v Kapskom Meste v Južnej Afrike od 9. do 12. apríla 2019.

|}

Referencie

Majstrovstvá sveta v ľadovom hokeji hráčov do 18 rokov
Majstrovstvá sveta v ľadovom hokeji 2019
Ľadový hokej v 2019
Športové podujatia vo Švédsku
Šport v Örnsköldsviku
Umeå
Selecký potok (prírodná pamiatka)

Selecký potok je prírodná pamiatka v správe štátnej ochrany prírody Biele Karpaty.

Nachádza sa v katastrálnom území obcí Selec a Trenčianske Stankovce, v okrese Trenčín v Trenčianskom kraji. Územie bolo vyhlásené v roku 1984 na rozlohe 4,5292 ha. Ochranné pásmo nebolo určené. Na území pamiatky platí 4. stupeň ochrany. 

Predmetom ochrany je: Zachovalý fragment podhorského potoka, jeho prítokov a brehových porastov pre vedecké a výskumné ciele, ako aj významnú krajinotvornú a ekostabilizačnú funkciu.

Referencie

Pozri aj 
Selecký potok (prítok Váhu)

Externé odkazy 
 Prírodná pamiatka Selecký potok, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Zdroj 

Prírodné pamiatky v Trenčianskom kraji
Chránené územia v okrese Trenčín
Selec
Trenčianske Stankovce
Katherine Heiglová

Katherine Marie Heiglová (* 24. november 1978, Washington, D.C., USA) je americká herečka a bývalá modelka spoločnosti Wilhelmina Models. Je známa z televízneho seriálu Klinika Grace, kde stvárnila postavu Dr. Isobel „Izzie“ Stevensovú.

Životopis 
Heiglová sa narodila v Washingtone D.C a je najmladšou zo štyroch detí Nancy a Paula Heiglových. Jej rodičia sú nemeckého pôvodu. S rodinou žila v Severnej Virgínii a v Connecticute.

V roku 1986 zomrel jej najstarší brat Jason. S jeho smrťou sa jej rodičia nevedeli stotožniť a tak prestúpili jej rodičia (matka evanjelička a otec katolík) na Cirkev Ježiša Krista Svätých neskorších dní.

Kariéra 
Keď mala Heiglová deväť rokov, jej rodičia spoločne s tetou poslali jej fotky do modelingovej agentúry. V priebehu niekoľkých týždňov podpísala zmluvu so spoločnosťou Wilhelmina Models.

Heiglová prvý raz debutovala v roku 1992 vo filme That Night po boku Juliette Lewisovej a Elizy Dushkuovej. V roku 1995 hrala po boku Stevena Seagala vo filme Prepadnutie 2: Temné územie. Zahrala si tiež vo filme Bride of Chucky z roku 1998.

Stvárnila postavu Isabel Evans v sci-fi dráme Roswell. Natáčanie prebiehalo od roku 1999 do roku 2002.

V roku 2001 stvárnila jednu z vedľajších úloh v trileri Valentine, po boku Denise Richardsovej, Marley Shelton a Davida Boreanaza.

Od roku 2005 do roku 2010 hrala v televíznom seriály Klinika Grace. Za jej herecký výkon získala nominácie na Zlatý glóbus či Emmy Award.

V roku 2007 stvárnila hlavnú rolu v komédii Knocked Up. Film režíroval Judd Apatow a zahrala si po boku Setha Rogena, Leslie Mannovej a Paula Rudda. Film získal pozitívne ohlasy filmových kritikov a stal sa kasovým trhákom roku 2007. O rok neskôr (2008) hrala po boku Jamesa Marsdena v romantickej komédii 27 Dresses.

V roku 2013 v romantickej komédii The Big Wedding. V roku 2015 stvárnila žiarlivú manželku Patricka Wilsona vo filme Home Sweet Hell. Film získal prevažne negatívne ohlasy. V rovnakom roku hrala vo filme Jenny's Wedding po boku Alexis Bledelovej.

V roku 2017 si zahrala v dráme Unforgettable po boku Rosario Dawsonovej. Heiglová vo filme stvárnila rozvedenú manželku, ktorá sa nedokáže stotožniť že jej manžel si našiel novú priateľku, ktorej následne znepríjemňuje život. Pripojila sa v roku 2018 k hereckému obsadeniu televízneho seriálu Kravaťáci, kde účinkovala posledné dve série.

V roku 2021 bude mať premiéru film Fear of Rain.

Osobný život 
Od roku 2006 chodila so spevákom Joshom Kelleym, za ktorého sa v roku 2007 vydala. V júni 2009 si pár adoptoval dcérku z Južnej Kórei, v apríli 2012 si adoptovali druhú dcéru, tentokrát z USA a v júni 2016 pár oznámil že čakajú svoje tretie dieťa (prvé vlastné). V decembri 2016 sa im narodil syn.

V Hollywoode má povesť herečky, ktorá na pľaci spôsobuje zložité problémy nielen svojimi excentrickými požiadavkami či nevypočítateľným správaním.

Podporuje viaceré dobročinné organizácie, ako napríklad darovanie orgánov.

Iné projekty

Zdroj 

Filmové herečky USA
Televízne herečky USA
Detskí herci
Modelky USA
Osobnosti USA nemeckého pôvodu
Osobnosti USA írskeho pôvodu
Držitelia ceny Emmy
Osobnosti z Washingtonu D.C.
Dame

Adam Dame, (rod. Adam Matušák) známy pod umeleckým menom Dame, je slovenský raper, hudobný producent a člen hip-hopovej skupiny DMS. So skupinou DMS vydal jedno EP (Teraz už naozaj) a päť albumov (Čo sa stalo?!, MMXV, Prepáčte (Official), MDMS a HUHU). Ako sólový interpret vydal 13. novembra 2017 debutový album Selfmade (štylizované ako $ELFMAD€). 6. júna 2020 vyšiel jeho druhý album s názvom 100ry.

Diskografia 
Ako člen skupiny DMS

 Teraz už naozaj (2008)

 Čo sa stalo?! (2011)

 MMXV (2015)

 Prepáčte (Official) (2018)

 MDMS (2019)

 HUHU (2021)

Ako sólo umelec

 Selfmade (2017)

 100ry (2020)

Ocenenia a nominácie

Ruka Hore Awards

Referencie 

Slovenskí reperi
Osobnosti z Bratislavy
Oliva (sieť čerpacích staníc)

Oliva je značka slovenskej siete čerpacích staníc, ktorú prevádzkuje spoločnosť Oliva group s.r.o.. Spoločnosť Oliva group s.r.o. bola založená 7. júna 2012. Sieť aktuálne disponuje 26 čerpacími stanicami.

Koncept čerpacích staníc Oliva bol navrhnutý tak, aby zapadol do okolitého prostredia. Aby nebola plocha čerpacej stanice veľká, nie je na predaj doplnkový tovar. Pre zákazníkov je k dispozícii tankovanie samoobslužnou a bezkontaktnou formou. Čerpacie stanice fungujú nonstop 24 hodín. Vo vybraných hodinách je na čerpacích staniciach k dispozícii aj obsluha. 

Sieť čerpacích staníc Oliva je členom Slovenskej asociácie petrolejárskeho priemyslu a obchodu (SAPPO).

Referencie

Externé odkazy 
 Čerpackyoliva.sk – Oficiálna stránka spoločnosti.
 OLIVA Group s.r.o. je súčasťou Slovenskej asociácie petrolejárskeho priemyslu a obchodu (SAPPO).

Čerpacie stanice
Podniky v Bratislave
Obchodné reťazce na Slovensku
Ústredná knižnica Slovákov v Chorvátskej republike

Ústredná knižnica Slovákov v Chorvátskej republike () je hlavná vedecká, kultúrna, informačná a vzdelávacia knižnica Slovákov v Chorvátsku. Nachádza sa v meste Našice v Chorvátsku a bola založená v roku 1998. Fondy a zbierky knižnica obsahujú 3 712 knižničných jednotiek.

Externé odkazy
 12 rokov činnosti Ústrednej knižnice Slovákov v Chorvátsku - Úrad pre Slovákov žijúcich v zahraničí

Slováci v Chorvátsku
Knižnice
Krivánsky potok (prírodná pamiatka)

Krivánsky potok je prírodná pamiatka v správe štátnej ochrany prírody Cerová vrchovina.

Nachádza sa v katastrálnom území obcí Podkriváň a Píla, v okresoch Detva a Lučenec v Banskobystrickom kraji. Územie bolo vyhlásené v roku 1999 na rozlohe 10,2341 ha. Ochranné pásmo nebolo určené. Na území pamiatky platí 4. stupeň ochrany. 

Predmetom ochrany je: Horný tok Krivánskeho potoka v dĺžke cca 2,65 km s pobrežnou vegetáciou, s výskytom chráneného a ohrozeného druhu flóry - perovníka pštrosieho (Matteuccia struthiopteris). Pozornosť si zasluhuje výskyt nezábudky močiarnej a zubačky žľaznatej.

Referencie

Externé odkazy 
 Prírodná pamiatka Krivánsky potok, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Zdroj 

Prírodné pamiatky v Banskobystrickom kraji
Chránené územia v okrese Detva
Chránené územia v okrese Lučenec
Podkriváň
Píla (okres Lučenec)
Marley Sheltonová

Marley Sheltonová (; * 12. apríl 1974, Los Angeles, Kalifornia, Spojené štáty) je americká herečka, známa z filmov ako Pleasentville (1998), Sugar and Spice (2001), Sin City: Mesto hriechu (2005), Planet Terror (2007), A Perfect Getaway (2009), Vreskot 4 (2011) či Solace (2015).

Detstvo a mladosť 
Sheltonová sa narodila v Los Angeles v Kalifornii ako dcéra učiteľky a bývalej speváčky Carol a režiséra a producenta Christiphera Sheltonovým. Je druhou najstaršou zo štyroch dcér. Vyrastala v Eagle Rock, kde navštevovala aj strednú školu. Neskôr navštevovala Kalifornskú univerzitu, kde vyštudovala film a divadlo.

Kariéra 
Jej prvou väčšou rolou bola Wendy Peffercon v komédii Sandlot z roku 1993. V roku 1998 hrala vo filme Pleasentville, kde stvárnila postavu Margaret, do ktorej sa zaľúbi Tobey Maguire.

V roku 2001 si zahrala hlavnú rolu v čiernej komédii Sugar and Spice. Vo filme sa predstavila po boku Jamesa Marsdena, Meny Suvari, Marly Sokoloff či Melissy George. Aj napriek zmiešaným recenziám od filmových kritikov, získala Sheltonová pozitívne ohlasy za svoj herecký výkon. V rovnakom roku hrala aj v horore Valentine po boku Denise Richards a Davida Boreanaza.

Menšiu rolu získala v romantickej komédii Uptown Girls, po boku Dakoty Fanning a Brittany Murphy. Film mal premiéru v auguste 2003. V rovnakom roku hrala tiež vo filme Dallas 362. Film získal cenu filmových kritikov na medzinárodnom filmovom festivale CineVegas 2003 v Las Vegas (Nevada). V rovnakom roku hrala vo filme Grand Theft Parsons ktorý získal zmiešané recenzie od filmových kritikov.

V roku 2005 stvárnila menšiu úlohu vo filme Sin-City: Mesto hriechu.

V roku 2007 ju obsadili režiséri Quentin Tarantino a Robert Rodriguez vo filme Grindhouse, v časti Planet Terror. Sheltonová stvárnila rolu Dr. Dakoty Block, manželku Jamesa Brolina. Od roku 2008 do roku 2009 účinkovala v televíznom seriály Eleventh Hour. O rok neskôr (2009) hrala v psychologickom thrilleri A Perfect Getaway s Millou Jovovich, Timothym Olyphantom a Chrisom Hemsworthom.

V roku 2011 stvárnila policajtku Judy Hicks vo horore Vreskot 4, ktorú mala pôvodne hrať Lake Bell. Postavu získala po tom, čo Bellová odmietla účasť vo filme.

Objavila sa tiež v desiatich epizódach televízneho seriálu Rise, z roku 2018.

V roku 2020 sa pripojila k hereckému obsadeniu televízneho seriálu Manhunt, kde sa objavila v troch epizódach. V septembri 2020 potvrdila, že si zopakuje rolu Judy Hicks v horore Vreskot.

Súkromný život 
Vo voľnom čase sa rada venuje joge a pilates. Tiež rada cestuje a navštívila niekoľko krajín v Južnej Amerike, Ázii a Afrike.

Počas jej štúdia chodila s Nicholasom Brendonom. Od roku 2001 je jej manželom producent Beau Flynn, s ktorým má dve dcéry.

V máji 2010 bola zatknutá, kvôli šoférovaniu pod vplyvom alkoholu. Bola prepustená na kauciu a musela zaplatiť pokuty a dostala podmienečný trest.

Iné projekty

Zdroj 

Filmové herečky USA
Televízne herečky USA
Absolventi University of California, Los Angeles
Osobnosti z Los Angeles
Covid automat

Covid Automat alebo Covid semafor, celým názvom Covid Automat - Systém pre monitorovanie vývoja epidémie a prijímanie protiepidemických opatrení v závislosti od intenzity šírenia SARS-CoV-2, je monitorovací a signalizačný systém Ministerstva zdravotníctva Slovenskej republiky, ktorý slúži na včasné varovanie pred nekontrolovaným šírením nákazy počas pandémie ochorenia COVID-19 a jej stabilizácií a postupnému zlepšeniu. Epidemiologická situácia sa podľa schváleného automatu riadi od pondelka 16. augusta 2021 na okresnej úrovni, ktoré rozdeľuje do piatich stupňov.

Okresy sa na základe epidemiologickej situácie rozdeľujú do piatich stupňov na základe troch faktorov. Prvý faktor je počet prípadov ochorení na COVID-19 za uplynulých sedem dní v prepočte na stotisíc obyvateľov, druhý je zaočkovanosť okresu a tretí je komplexné zhodnotenie epidemiologickej situácie regionálnym hygienikom. Najnižší okresný stupeň je zelený, pri ktorom je okres len monitorovaný, potom nasledujú oranžová, ktorá je v automate označená ako stupeň ostražitosti, červená, bordová a čierna, ktoré sú označené ako stupne ohrozenia. Farba okresu sa môže zmeniť po dvoch týždňoch, ak dva týždne po sebe počet ochorení na COVID-19 v prepočte na stotisíc obyvateľov stúpne alebo klesne najmenej o desať percent. Prechod okresu do horšieho stupňa môže zabrániť miera vakcinácie vo vekovej kategórii nad 50 rokov, ak jej má okres najmenej 65 percent, jeho farba je o jeden stupeň lepšia oproti tomu, akú by mal mať len na základe výskytu nákazy. Ak miera zaočkovanosti u osôb nad 50 rokov je nad 75 percent, farba okresu sa môže zlepšiť až o dva stupne.

Rozhodnutie o opatreniach, ktoré budú platiť v jednotlivých prevádzkach je priamo na ich majiteľoch, ktorý majú na výber z troch režimovplne zaočkovaní, OTP (očkovaní, testovaní, po prekonaní COVID-19) a základ, teda všetci zákazníci bez rozdielu.

Aktuálna situácia 
COVID automat je pozastavený.

Stupne automatu a opatrenia

Tabuľka vývoja okresných stupňov

Referencie

Externé odkazy 
 https://automat.gov.sk/
 COVID-19 Platné opatrenia, rozhodnutia, usmernenia na stránke Úradu verejného zdravotníctva (v slovenčine)

Pandémia ochorenia COVID-19 na Slovensku
Deutsche Telekom IT Solutions Slovakia

Deutsche Telekom IT Solutions Slovakia (pôvodne T-Systems Slovakia s.r.o.) je spoločnosť, ktorá bola založená spoločenskou zmluvou z 13. januára 2006 a do obchodného registra zapísaná 20. januára 2006. Dňa 1. júla 2020 sa názov spoločnosti zmenil na Deutsche Telekom IT Solutions Slovakia. Cieľom spoločnosti je poskytovať služby outsourcingu informačno-komunikačných riešení pre globálnu korporátnu klientelu koncernu Deutsche Telekom. Spoločnosť od svojho založenia pôsobí výlučne v Košiciach. Vznikla ako dcérska spoločnosť T-Systems International GmbH, ktorá patrí do globálnej skupiny Deutsche Telekom AG. Slovenský Deutsche Telekom IT sídli na Žriedlovej ulici v biznis centre Cassovar, no množstvo zamestnancov pôsobí aj v biznis centrách BCT-1 a BCT-2 na ulici Moldavská cesta.

Slovenská firma svoje služby poskytuje formou outsourcingu firemným zákazníkom v Nemecku, Európskej únii, ale aj na globálnej úrovni. Svojou neustálov činnosťou tak Deutsche Telekom IT prispieva k tomu, že celková značka T-Systems ostáva na najvyššom poste na nemeckom trhu a patrí do prvej štvorky poskytovateľov IKT služieb v Európe.

Posledné desaťročie prinieslo očakávaný rast na post druhej najväčšej IT firmy na Slovensku a druhého najväčšieho zamestnávateľa na Východnom Slovensku. Deutsche Telekom IT Solutions ku koncu roka 2018 zamestnávala až 3 860 zamestnancov, čo predstavuje druhé najväčšie centrum zdieľaných služieb na Slovensku a zároveň patrí do prvej pätnástky najväčších zamestnávateľov na Slovensku.

Premetom činnosti Deutsche Telekom IT Solutions je vlastne vzdialené spravovanie všetkých služieb, ktoré súvisia s IKT. A to napríklad pri vnútrofiremných alebo diaľkových počítačových a komunikačných sietí, počítačových serverov s rôznymi operačnými systémami, SAP systémov pre podnikové riadenie ale aj špecifických zákazníckych riešení pre výber cla či vzdelávanie a výskum.

Galéria

Referencie 

Podniky v Košiciach
Podniky na Slovensku
Softvérové podniky
Podniky založené v 2006